पत्र लेखन के द्वारा हम दूर स्थित सगे-संबंधियों, कार्यालय के अधिकारियों, व्यापारियों, तथा मित्रों के साथ मन के विचारों का आदान-प्रदान कर सकते हैं। पत्र लिखते समय निम्नलिखित बातों का ध्यान रखना चाहिए:
1. पत्र किसको लिखना है और उसमें क्या समाचार लिखना है।
2. जिसको पत्र लिखना है उससे संबंध और उसके पद के अनुसार शिष्टाचार-पूर्ण शब्दों का प्रयोग करना चाहिए।
3. पत्र की भाषा सरल-सरस तथा स्पष्ट होनी चाहिए।
4. पत्र में व्यर्थ की बातें नहीं लिखनी चाहिए और न ही पत्र में अभिमान पूर्ण शब्दों का प्रयोग करना चाहिए।
5. पत्र का आरंभ तथा समाप्ति अच्छे ढंग से होनी चाहिए।
6. पता लिखते समय पूर्ण सवधानी बरतनी चाहिए।